Team Fortress 2

"Team Fortress 2" (TF2) on Valve Corporationi loodud ja avaldatud tiimipõhine, mitmikmängul põhinev FPS-mäng. Mäng on tehtud järjena 1996. aastal ilmunud "Quake'i" modile "Team Fortress" ja selle 1999. aasta uusversioonile. Mäng avaldati osana videomängukogumikust "The Orange Box" 10. oktoobril 2007 Windowsile ja Xbox 360-le. Playstation 3 versioon ilmus 11. detsembril 2007. 8. aprillil 2008 ilmus mäng kogumikust eraldi Windowsi jaoks. 2010. aasta 10. juunil lisati toetus OS X-ile ja 2013. aasta 14. veebruaril Linuxile. 2022 märtsikuus oli mängus korraga keskmiselt 72 811 inimest. Mängus "Team Fortress 2" saavad mängijad valida kahe meeskonna ja üheksa tegelaskuju vahel ning mitmesuguste mänguviiside vahel, sh lipu vallutamine ja mäekuningas. Mängu arendust juhtisid John Cook ja Robin Walker, kes olid ka esimese "Team Fortressi" autorid. Mäng kuulutati välja 1998. aastal. See pidi algul sisaldama palju realistlikumat kunsti(graafika)stiili ja mängitavust, kuid pikale veninud üheksa-aastase arendustsükli käigus see plaan tühistati. Mängu lõppversioonis võis näha koomiksite ja animafilmide omaga sarnanevat graafikastiili, mis oli inspireeritud J. C. Leyendeckeri, Dean Cornwelli ja Norman Rockwelli töödest ning kasutas Valve'i Source'i mängumootorit. "Team Fortress 2" on kriitikutelt saanud tunnustust omapärase kunstistiili, mängitavuse, huumori ja tegelaskujude unikaalse kasutamise eest eksklusiivselt mitmikmänguks mõeldud mängus. Valve lisab endiselt aktiivselt mängu uut sisu, sh kaarte, esemeid, mänguviise, millest osa on ka fännide loodud. 23. juunil 2011 muudeti mäng tasuta mängitavaks ning lisati mikromaksed unikaalsete mängusiseste esemete omandamiseks. Samas uuenduses lisati mängu ka "leiusüsteem", mis laseb tasuta mängivatel[a] mängijatel juhuarvugeneraatoril põhineva süsteemi alusel perioodiliselt "leida" mängusiseseid esemeid. "Team Fortress 2" sarnaneb mängitavuselt sarja eelmiste mängudega – peamiselt selles, et mäng keskendub endiselt kahele meeskonnale, kes võistlevad omavahel erinevate eesmärkide saavutamisel. Mängumaailma tausta järgi koosnevad mõlemad meeskonnad palgasõduritest, kes on palgatud kahe tülitseva venna poolt üksteisele kuuluvate firmade vara hävitamiseks. Meeskonnad kannavad samuti vastavate firmade nimesid: Reliable Excavation & Demolition (RED) ja Builders League United (BLU). Mängijad saavad valida üheksa palgasõduri vahel, kellel kõigil on oma tugevused ja nõrkused ning unikaalsed relvad. Klasside disaini on sarja "Team Fortressi" eelmiste mängudega võrreldes muudetud, kuid nende põhielemendid on jäänud samaks: kõik kannavad ühte põhirelva, ühte varurelva ja ühte külmrelva. Mängu ilmudes oli mängul kuus kaarti (mänguvälja), kuid hilisemate uuendustega on lisatud 44 uut kaarti ning algset kuut ümber tehtud. Mängijate algsel mänguserverisse sisenemisel tutvustatakse neile antud kaartidel olevaid ülesandeid. Matšide ajal kuulevad mängijad aeg-ajalt Administraatori-nimelise naise (dublaažinäitleja Ellen McLain) poolt ette loetud teateid mängus toimuvate sündmuste kohta, näiteks matši lõpuni jäänud aega jms. Mängijate limiit serveri kohta on 16 mängijat Xbox 360 ja Playstationi versioonidel ning 32 mängijat PC-versioonil. "Team Fortress 2" oli esimene Valve'i mitmikmäng, mis hakkas pakkuma mängijatele detailset statistikat nende mängustiili kohta. Näiteks mitu tundi on mängija iga klassi mänginud, suurim hulk ühe elu jooksul tapetud vaenlasi, suurim hulk matši jooksul saavutatud eesmärke jne. Lipuvallutamine (Capture the Flag) – mõlema meeskonna eesmärgiks varastada teisele meeskonnale kuuluv saladokumente sisaldav kohver ja tuua see tagasi oma baasi, kaitstes samal ajal oma meeskonna kohvrit. Matš kestab kuni üks meeskondadest varastab kindla arvu (tavaliselt kolm) kohvreid. Erisaadetis (Special Delivery) – lipuvallutamisel põhinev mänguviis, milles mõlemad meeskonnad võistlevad sama kohvri nimel. Esimesena kohvri üleskorjanud meeskonna ülesandeks on kohver toimetada vastavasse punkti ja vastasmeeskonna ülesanne neid takistada. Kontrollpunkt (Control Point) – kontrollpunktis on tiimi ülesandeks vallutada kõik kontrollpunktid, mida on ühel mänguväljal kuni viis tükki. Ründa ja kaitse (Attack and Defend) – kontrollpunkt, kus üks meeskond kontrollib mängu alguses kõiki kontrollpunkte ja teine meeskond peab need vallutama. Territoriaalkontroll (Territorial Control) Mäekuningas (King of The Hill) – ühe kontrollpunktiga mänguviis, kus meeskonnad peavad mänguväljakeskse kontrollpunkti vallutama ja seda ette antud aja enda valduses hoidma. Tasuv koormus (Payload) – ühe liikuva pommvaguniga mänguviis, kus üks meeskond peab lükkama pommivaguni teise tiimi baasi ja teine tiim peab neid peatama. Areen (Arena) – kontrollpunkt, aga tapetud mängijad ei teki enam mängu tagasi, vaid peavad järgmise raundini ootama. Võidab see meeskond, kes vallutab kõik kontrollpunktid või tapab kõik teise meeskonna liikmed. Mann vs Masin (Mann vs Machine) – unikaalne mänguviis, kus üks kuuest mängijast koosnev tiim peab end kaitsma mitme arvutiga juhitavate robotite rünnaku eest. Mannpower Player Destruction PASS Time - Mänguviis, kus üks meeskondadest peab enda kätte saama kaardi keskele kukutatud palli, ning selle siis vastasmeeskonna väravasse viskama. Halloween – erinevad mänguviisid, mida kasutatalse halloween'i-teemalistel mänguväljadel. "Team Fortress 2" sisaldab üheksat mängitavat klassi, mis omakorda jagatud ründe, kaitse ja toetusrollideks. Igal klassil on oma tugevused ja nõrkused ning nendel on kindel liikumiskiirus. Samuti on igal klassil vähemalt kolm unikaalset relva: põhirelv, tagavararelv ja külmrelv. Igal tegelasel on ka endale omane iseloom. Seda on näha mängus vaenlaste tapmisel või ülesannete täitmisel, mille käigus võib klass öelda erinevaid tekstiridu. Need põhinevad kas tapetud vaenlasel või tehtaval ülesandel. Lisaks on igal tegelasel oma päritolu ja minevik, millest võib teada saada mängul põhinevatest koomiksitest ja arvutianimatsioonidest. Scout (dublaažinäitleja Nathan Vetterlein) – Bostonist pärit ennasttäis pesapallimängija. Olles üles kasvanud seitsme vennaga Bostoni vägivaldsemas osas, on Scout õppinud lahendama probleeme rusikatega. Scoudil on tugev haavlipüss, aga saab väheste elude tõttu kergesti hukka. Scout on ainus tegelane mängus, kellel on võime kaks korda korraga hüpata. Scout on ka mängu kiireim klass. Soldier (Rick May) – hull ameeriklasest sõjaveteran. Pärast seda kui teda teise maailmasõja alguses sõjaväkke ei lastud, läks Soldier isehakkanult Euroopasse ja hakkas omatehtud relvadega natsidega võitlema. Soldier võib kasutada oma raketilaskjat, et vaenlasi kerge vaevaga tappa. Kui aga raketilaskja oma enda jalgade poole suunata, võib Soldier hüpata ka kõrgemale kui Scout. Pyro (Dennis Bateman) – müstiline, tundmatu päritoluga püromaan. Pyro päritolu kohta pole teada midagi. Pole teada ka tegelase sugu, kuna ta suhtleb mängus ainult kaudselt arusaadavate pobinatega. Pyro võib kasutada oma leegiheitjat, et panna vaenlasi põlema. Põlevad vaenlased saavad viga ka siis kui nad ei puutu leegiheitja leegiga kokku. Demoman (Gary Schwartz) – Šotimaalt pärit mustanahaline joodik. Demoman kaotas oma silma (ja esimesed kasuvanemad) nooruspõlves, pärast ebaõnnestunud katset Loch Nessi koletist õhku lasta. Demoman võib kasutada oma granaadiheitjat, et vigastada vaenlasi, kes oleksid muidu ta ulatusest väljas. Demomanil on ka kleepuvate pommide heitja, mis jäävad iga pinna külge kinni ning mida mängija võib iga hetk plahvatada lasta. Heavy (Gary Schwartz) – tüse venelasest relvaspetsialist. Heavyt sunniti noorena minema tapjate treeningulaagrisse. Pärast seda, kui tekkis Nõukogude Liit, oli Heavy sunnitud ema ja kolme õega Siberisse põgenema. Heavyl on kaasaskantav kuulipildur, millel on kõigist mängu relvadest kõige rohkem laskemoona. Lisaks on Heavyl kõikidest klassidest kõige rohkem elusid. Vastutasuks on ta mängu aeglaseim klass. Engineer (Grant Goodeve) – Texasest pärit masinaspetsialist. Ta on veetnud kümme aastat Lääne-Texase naftapuurimisväljadel. Lisaks on ta ülikoolidest saanud üksteist teaduskraadi. Engineer võib ehitada ja uuendada mitmesuguseid liikumatuid masinaid. "Sentry gun" on automaatne mahapandav kuulipildur, mis uuendades saab lasta ka rakette. "Dispenser", mis taastab tiimikaaslaste elusid ja laskemoona. "Teleporter", millel tuleb ehitada sissepääs ja väljapääs mille läbi võivad tiimikaaslased paari hetkega ühest kohast teise rännata. Kõikide ehitiste parandamiseks, uuendamiseks, ja ehitamiseks on vaja metalli mida võib koguda surnud vaenlastelt või Dispenserist. Medic (Robin Atkin Downes) – hullunud sakslasest arst. Medicu minevikust pole eriti palju teada. On teada küll et ta kaotas ühe varasema intsidendi tõttu patsiendiga, oma arstilitsentsi. On ka teada, et Medic on Medi-Guni patenteerinud. Medic võib kasutada oma Medi-Guni et paari hetkega tiimikaaslaste elusid taastada. Lisaks on Medi-Gunil ka Übermeter, mida võib täita tiimikaaslasi elusid taastades. Kui meeter täis saab, siis on Medic ja tiimikaaslane keda ta hetkel ravib "Überi" aktiveerimisel kaheksa sekundit hävitamatud. Sniper (John Patrick Lowrie) – Austraaliast pärit palgamõrtsukas. Sniperi snaiperpüss on tugevaim relv mängus. Kui relva sihikust sihtida, siis hakkab see ennast laadima. Täislaengul teeb snaiperpüss kõige rohkem viga ning on võimeline tapma iga klassi ühe lasuga. Spy (Dennis Bateman) – saladuslik, härrasmehelik prantslane. Spy mineviku kohta pole teada mitte midagi. Koomiksites on antud küll mitmeid vihjeid, et Spy võib olla Scouti isa. Spyl on nuga, mis tapab vaenlase ühe löögiga, kui teda selja tagant rünnata. Spyl on ka veel "Cloaking watch", millega ta võib olla kaheksa sekundit nähtamatu ja "Disguise kit", millega ta võib maskeeruda vastastiimi liikmeks. Veel on Spyl "Sapper", millega ta saab Engineeri ehitatud masinaid kahjutuks teha. Originaalne "Team Fortress" loodi Robin Walkeri ja John Cooki poolt tasuta modina 1996. aasta PC mängule "Quake". Aastal 1998 paljas Walkeri ja Cooki Valve Corporation, mis oli äsja välja andnud oma esimese mängu – "Half-Life". Nemad ja Valve alustasid koos "Team Fortress 2" arendamist kui järgneva üksikmänguna Valve'i GoldSrci mängumootoriga. Aastal 1999 laskis Valve tasuta "Half-Life'i" modina välja mängu "Team Fortress Classic", mis oli port originaalsest "Team Fortressist". "Team Fortress Classic" töötati välja "Half-Life'i" tarkvaraarenduskomplekti abil. Erinevalt originaalsest "Team Fortressist" plaanis Valve mängus "Team Fortress 2" kujundada maailma sobivaks modernse sõjapidamisega. See pidavat sisaldama ametiredelit ja komandöriklassi, langevarjudega vaenlase territooriumile hüppamist, omavahel ühenduses olevate raadiosaatjate abil suhtlemist ning paljusid muid uuendusi. Komandöriklass pidi toimima sarnaselt reaalaja- ja strateegiamänguga ehk jälgides mängijaid ja tehisintellekti juhitavaid sõdureid linnulennuperspektiivist neile ülesandeid andes. Mängu "Team Fortress 2" näidati esimest korda 1999. aasta videomängumessil E3, kus Valve näitas avalikult TF2-s kasutatavaid uusi tehnoloogialahendusi, näiteks realistikult sujuvaid parameetrilisi animatsioone ja Inteli mitmeresolutsioonilist "mesh-tehnoloogiat", mis võimaldas sujuvalt[b] mängumaailmas kaugel asuvate objektide detailsust järjest vähendades mängu tehnilist stabiilsust parandada[c]. Mäng võitis messil mitu auhinda, näiteks "parim võrgumäng" (Best Online Game) ja "parim märulimäng" (Best Action Game). 2000. aasta keskpaigas teatas Valve, et "Team Fortress 2" lükatakse teist korda edasi. Edasilükkamise põhjuseks toodi mängumootori vahetus uue, hiljem Source Engine'ina tuntud mängumootoriga. Pärast teadet edasilükkamise kohta lõpetas Valve "Team Fortress 2" kohta uue informatsiooni jagamise ja järgmised kuus aastat arendati mängu ilma selle kohta infot jagamata. Walker ja Cook töötasid ka paljude teiste Valve'i mängude kallal, täpsemalt Walker "Half-Life 2: Episode One'i" arenduse projektijuhina ja Cook Steami programmeerijana. Järjest pikemaks veniva arendusperioodi tõttu hakati "Team Fortress 2" pidama vaporware'iks, mis on negatiivne väljend tarkvara kohta, mis ilmub palju hiljem kui algselt lubatud või ei ilmugi. Walker rääkis hiljem Game Informerile antud intervjuus, et Valve oli enne TF2 lõppdisaini valikut arendanud välja kolm-neli erinevat täispikkuses disainivarianti. Natuke pärast "Half-Life 2" väljalaskmist 2004. aastal, kinnitas Valve'i müügidirektor Doug Lombardi, et "Team Fortress 2" on endiselt arenduses. Valve tutvustas "Team Fortress 2" uuesti 2006. aasta juulis toimunud videomängumessil "EA Summer Showcase", näidates seekord mängu lõppversioonile omast, originaaliga võrreldes täiesti teistsugust visuaaldisaini. "Team Fortress 2" lõppdisainis loobus Valve teistele nende mängudele (nt "Half-Life 2", "Counter-Strike: Source", "Day of Defeat: Source") omasest realistlikust graafikastiilist. Selle asemel otsustati kasutada 20. sajandi joonisfilmidele omast ning J. C. Leyendeckeri, Dean Cornwelli ja Norman Rockwelli joonistusstiilidest inspireeritud, multifilmilikku graafikastiili. Mängus tegid oma "debüüdi" ka mitmed uuendatud Source Engine'i funktsioonid, näiteks uued dünaamilised valgusefektid ja uus varjutamistehnoloogia. Samuti oli see esimene mäng, milles kasutati Source Engine'i uut "Facial Animation 3" funktsiooni, et tegelaste näoilmed muutuksid sujuvamalt ja oleksid loomulikumad. Realistliku graafikastiili hülgamise üks põhjusteks oli ka see, et see ei sobinud kokku uuendatud arkaadliku mängitavusega. Mängu lõppversioonist jäeti välja muuhulgas ka algselt plaanitud tiimi juhtimiseks mõeldud komandöriklass, sest testmängijad eirasid tihti tema antud käske, mis muutis selle klassi kasutuks. Valve disainis iga tegelase, tiimi ja käeshoitava relva visuaalselt eristatavaks nii lähedalt kui ka kaugelt vaadatuna. Mängu taustaloo ja maailma autori Chet Faliszeki sõnul lähtuti tegelaste häälestamisel sellest, millisena kõlavalt oleksid tegelast ette kujutanud 1960-ndatel elanud inimesed. ^a See tähendab mängijaid, kes pole kasutanud mikromakseid. ^b See tähendab antud objektidest eemale liikudes. ^c Näiteks vältida kaadrisageduse järsku langemist ja muid tehnilisi probleeme. Dobson, Jason (27. september 2007). "Drool: Orange Box goes gold!". Engadget (inglise keeles). Vaadatud 25. jaanuaril 2017.{{netiviide}}: CS1 hooldus: tundmatu keel (link) "The Orange Box for Playstation 3" (inglise keeles). Metacritic. Vaadatud 25. jaanuaril 2017.{{netiviide}}: CS1 hooldus: tundmatu keel (link) "An ongoing analysis of Steam's concurrent players". steamcharts.com. Originaali arhiivikoopia seisuga 29.04.2022. Mitchell, Jason; Francke, Moby; Eng, Dhabih (2007). "Illusrative Rendering in Team Fortress 2" (inglise keeles). Valve Software. Originaali (PDF) arhiivikoopia seisuga 12. märts 2012. Vaadatud 25. jaanuaril 2017.{{netiviide}}: CS1 hooldus: mitu nime: autorite loend (link) CS1 hooldus: tundmatu keel (link) Gerstmann, Jeff (10. oktoober 2007). "The Orange Box Review". Gamespot (inglise keeles). Vaadatud 25. jaanuaril 2017.{{netiviide}}: CS1 hooldus: tundmatu keel (link) Onyett, Charles (9. oktoober 2007). "Team Fortress 2 Review". IGN (inglise keeles). Vaadatud 25. jaanuaril 2017.{{netiviide}}: CS1 hooldus: tundmatu keel (link) Wong, Steven (12. oktoober 2007). "Team Fortress 2 Review". GameDaily (inglise keel). Originaali arhiivikoopia seisuga 13. oktoobril 2007. Vaadatud 25. jaanuaril 2017. {{netiviide}}: kontrolli kuupäeva väärtust: |arhiivimisaeg= (juhend)CS1 hooldus: tundmatu keel (link) Francis, Tom (10. oktoober 2007). "PC Review: Team Fortress 2". ComputerAndVideoGames.com (inglise keeles). Originaali arhiivikoopia seisuga 2. mail 2008. Vaadatud 25. jaanuaril 2017. {{netiviide}}: kontrolli kuupäeva väärtust: |arhiivimisaeg= (juhend)CS1 hooldus: tundmatu keel (link) Ocampo, Jason (13. juuli 2006). "Half-Life 2: Episode Two - The Return of Team Fortress 2 and Other Surprises". GameSpot (inglise keeles). Vaadatud 25. jaanuaril 2017.{{netiviide}}: CS1 hooldus: tundmatu keel (link) Berghammer, Billy (28. märts 2007). "Team Fortresss 2 Hands-On Preview". Game Informer (inglise keeles). Originaali arhiivikoopia seisuga 6. aprillil 2007. Vaadatud 25. jaanuaril 2017. {{netiviide}}: kontrolli kuupäeva väärtust: |arhiivimisaeg= (juhend)CS1 hooldus: tundmatu keel (link) Berghammer, Billy (27. märts 2007). "The Team Fortress 2 Interview: The Evolution". Game Informer (inglise keeles). Originaali arhiivikoopia seisuga 6. aprillil 2007. Vaadatud 25. jaanuaril 2017. {{netiviide}}: kontrolli kuupäeva väärtust: |arhiivimisaeg= (juhend)CS1 hooldus: tundmatu keel (link) "Team Fortress 2: Badlands Preview". Shacknews (inglise keeles). 14. jaanuar 2008. Vaadatud 25. jaanuaril 2017.{{netiviide}}: CS1 hooldus: tundmatu keel (link) "Ellen McLain" (inglise keeles). IMDb. Vaadatud 25. jaanuaril 2017.{{netiviide}}: CS1 hooldus: tundmatu keel (link) "Team Fortress 2 – The Administrator" (inglise keeles). Valve Corporation. 9. detsember 2009. Vaadatud 25. jaanuaril 2017.{{netiviide}}: CS1 hooldus: tundmatu keel (link) "Team Fortress 2 Interview". IGN (inglise keeles). 10. aprill 2007. Vaadatud 25. jaanuaril 2017.{{netiviide}}: CS1 hooldus: tundmatu keel (link) "Team Fortress 2 February 28, 2008 update" (inglise keeles). Valve Corporation. 10. aprill 2007. Vaadatud 25. jaanuaril 2017.{{netiviide}}: CS1 hooldus: tundmatu keel (link) "Team Fortress Full Speed Ahead". Gamespot (inglise keeles). 24. veebruar 2005. Vaadatud 26. mail 2017.{{netiviide}}: CS1 hooldus: tundmatu keel (link) "Team Fortress Classic". Planet Half-Life (inglise keeles). Originaali arhiivikoopia seisuga 3. jaanuar 2007. Vaadatud 26. mail 2017.{{netiviide}}: CS1 hooldus: tundmatu keel (link) "About Team Fortress Classic". PlanetFortress (inglise keeles). Originaali arhiivikoopia seisuga 13. detsember 2006. Vaadatud 26. mail 2017.{{netiviide}}: CS1 hooldus: tundmatu keel (link) "Team Fortress 2 Q&A". Gamespot (inglise keeles). 10. november 2000. Originaali arhiivikoopia seisuga 10. aprill 2012. Vaadatud 26. mail 2017.{{netiviide}}: CS1 hooldus: tundmatu keel (link) "1999 Winners" (inglise keeles). Game Critics Awards. Vaadatud 26. mail 2017.{{netiviide}}: CS1 hooldus: tundmatu keel (link) "TF2: Technology". PlanetFortress (inglise keeles). Originaali arhiivikoopia seisuga 1. juuni 2007. Vaadatud 26. mail 2017.{{netiviide}}: CS1 hooldus: tundmatu keel (link) Park, Andrew (22. juuni 2000). "New Engine for Team Fortress 2". Gamespot (inglise keeles). Vaadatud 26. mail 2017.{{netiviide}}: CS1 hooldus: tundmatu keel (link) "Friends 3.0 Pre-beta Interview". The Steam Review (inglise keeles). 31. jaanuar 2006. Vaadatud 26. mail 2017.{{netiviide}}: CS1 hooldus: tundmatu keel (link) Kahney, Leander (2. juuni 2006). "Vaporware: Better Late Than Never". Wired (inglise keeles). Originaali arhiivikoopia seisuga 10. jaanuar 2009. Vaadatud 26. mail 2017.{{netiviide}}: CS1 hooldus: tundmatu keel (link) Berghammer, Billy (26. märts 2007). "The History Of Team Fortress 2". Game Informer (inglise keeles). Originaali arhiivikoopia seisuga 3. aprill 2007. Vaadatud 26. mail 2017.{{netiviide}}: CS1 hooldus: tundmatu keel (link) Mitchell, Jason; Francke, Moby; Eng, Dhabih (1. jaanuar 2007). "Illustrative Rendering in Team Fortress 2". Proceedings of the 5th International Symposium on Non-photorealistic Animation and Rendering. ACM: 71–76. DOI:10.1145/1274871.1274883. Originaali (PDF) arhiivikoopia seisuga 12. märts 2012. Vaadatud 6. mail 2017. Roper, Chris (14. juuli 2006). "Team Fortress 2 Teaser Impressions". IGN (Inglise keeles). Vaadatud 10. juunil 2017.{{netiviide}}: CS1 hooldus: tundmatu keel (link) Reeves, Ben (12. märts 2010). "Writer's Block: Portal 2 Writers Roundtable". Gameinformer (Inglise keeles). Originaali arhiivikoopia seisuga 31. august 2017. Vaadatud 10. juunil 2017.{{netiviide}}: CS1 hooldus: tundmatu keel (link)  Team Fortress 2 – pildid, videod ja helifailid Wikimedia Commonsis Ametlik koduleht